ગુજરાતભરના આદિવાસી સમાજ અને નર્મદા ડેમ અસરગ્રસ્તોએ પોતાની વિવિધ માંગણીઓ મુદ્દે સ્ટેચ્યુ ઓફ યુનિટીનું લોકાર્પણ કોઈ પણ હિસાબે નહિ કરવા દેવા તથા ૩૧મી ઓક્ટોબરે નર્મદા જિલ્લા સહિત ગુજરાતના આદિવાસી પટ્ટાઓમાં જલદ આંદોલન,રસ્તા રોકો આંદોલન દ્વારા વિરોધ કરવાની ચીમકી આપી છે. તેને સફળ બનાવવા માટે અનેક સંગઠનો સક્રિય બની ગયા છે. તેમાં પણ નર્મદા બચાવો આંદોલનના મેઘા પાટકર, કોંગ્રેસના અગ્રણી અહેમદ પટેલ, ધારાસભ્ય છોટુ વસાવા સહિત વિવિધ આગેવાનોની તસવીર સાથે કાર્યક્રમનો વિરોધ કરવાના વાયરલ થઇ રહેલા સંદેશાએ તો આખા પંથકમાં ભારે વિવાદ ઉભો કર્યો છે.